Լի Ջեյ Կոբբ

Լի Ջեյ Կոբբ (, իսկական անուն ազգանունը՝ Լեո Ջեյկոբ,  ), հրեական ծագումով ամերիկացի դերասան։

 Կենսագրություն և կարիերա 
Լի Ջեյ Կոբբը ծնվել է 1911 թվականին Նյու Յորքում Ռուսական կայսրությունից գաղթած հրեական ծագում ունեցող ընտանիքում։ Նրա հայրը՝ Բենջամին Ջեյկոբը, աշխատում էր Նյու Յորքի թերթերից մեկի խմբագրությունում որպես տեքստերի հավաքող, մայրը՝ Քեյթ Նայլեխտը պարզապես տնային տնտեսուհի էր։ Սովորել է Նյու Յորքի համալսարանում, որից հետո 1934 թվականին նկարահանվում է իր առաջին՝ 1934 թվականին «Անհետացող ստվերներ» ֆիլմում։ Մեկ տարի անց ընդունվում է Մանհեթենի թատերական ընկերություններից մեկում, որտեղ սկսում է խաղալ մինչև 1940-ական թթ. վերջը։ Լի Ջեյ Կոբբի առաջին մեծ դերերն են «Բերնադետի երգը» (1943) և «Աննան ու Սիամի թագավորը» (1946) ֆիլմերը։

1950 թ. Կոբբին մեղադրեցին հակաամերիկյան գործունեության համար, ելնելով նրա քաղաքական հայացքներից, որպես կոմունիզմի հետևորդ, քանի որ նա մասնակցություն էր ունեցել բարեգործական ընկերությունների գործողություններին, որոնք կասկածվում էին կոմունիստական կապեր ունենալու համար։ Մոտ 2 տարի նա հրաժարվում էր որևէ ցուցմունքներ տալ նրա գործը հետաքննող կոմիտեին, մինչև Հոլիվուդում նրա հեղինակության հարցը բարձրացվեց, որից հետո միայն նա գնաց զիջումների։ Ցուցմունքների մեջ նա հայտնեց քննական մարմիններին այն անձանց մասին, ովքեր համագործակցում էին կոմունիստների հետ։ Իր այս արարքը հետագայում նա բացատրեց, որ չանելու դեպքում նա կարող էր մնալ առանց աշխատանքի։

Այս գործի ավարտից հետո էկրան բարձրացավ նրա մասնակցությամբ ամենահայտնի ֆիլմերից մեկը՝ ռեժիսոր Էլիա Կազանի «Նավահանգստում» դրաման, որտեղ Կոբբի մարմնավորած գանգստեր Ջաննի Ֆրինդլիի հերոսի համար ներկայացվեց Օսկարի։ Ֆիլմը մեծ հաջողություն ունեցավ արժանանալով 8 Օսկարի, որոնց թվում Օսկար լավագույն ֆիլմի համար։

Հաջորդ մեծ դերը Սիդնի Լյումետի ռեժիսորական դեբյուտում՝ «12 կատաղած տղամարդ» ֆիլմում № 3 երդվյալ ատենակալի դերն էր։ Մեկ տարի անց Կոբբը երկրորդ անգամ ներկայացվեց Օսկարի Ֆեոդոր Դոստոևսկու «Կարամազով եղբայրներ» վեպի Հոլիվուդյան էկրանավորման մեջ Ֆեոդոր Կարամազովի դերի համար։

1960 թթ. Կոբբը ավելի շատ նկարահանվում էր հեռուստատեսությունում, որոնցից հաջողված էր «Վաճառականի մահը» հեռուստաֆիլմը, որի համար նա ներկայացվեց Էմմիի։ Վերջին մեծ աշխատանքներից մեկը 1973 թվականին նկարահանված «Սատանա քշողը» միստիկական սարսափ ֆիլմն էր, որտեղ նա խաղում էր ոստիկանության լեյտենանտի դերը։

Լի Ջեյ Կոբբը մահացել է 1976 թվականին սուր ինֆարկտից, Կալիֆորնայի Վուդլենդ Հիլզ քաղաքում։

 Անձնական կյանք 
Կոբբը 2 անգամ ամուսնացած է եղել։ Առաջին կինը ազգությամբ հրեա թատրոնի դերասանուհի Հելեն Բեվերլին էր (1916 - 2011)Helen Beverley, Yiddish Theatre Actress, Dies at 94։ Նրանց աղջիկը դարձավ դերասանուհի Ջուլի Կոբբ (ծն. 1947)։

 Ֆիլմագրություն 
Ընդհանուր թվով խաղացել է մոտ 100 ֆիլմում, առավել նշանավորներն են.
 տարի  ֆիլմ  ռեժիսոր  խաղընկերներ 1939  «Ոսկե տղա»  Ռուբեն Մամուլյան  Ուիլյամ ՀոլդենԲարբարա Սթենվիկ 1941  «Փարիզյան հարցում»  Էդվին Լ. Մարին   1943  «Բեռնադետի երգը»  Հենրի Քինգ  Ջենիֆեր Ջոնս 1944  «Թևավոր հաղթանակ»  Ջորջ Կյուկոր   1946  «Աննան և Սիամի թագավորը»  Ջոն Քրոմվել  Իրեն ԴաննՌեքս Հարրիսոն 1947  «Բումերանգ»  Էլիա Կազան   1947  «Կապիտանը Կաստիլիայից»  Հենրի Քինգ   1948  «Զանգերի հրաշքը»  Իրվինգ Պիչել  Ֆրենկ Սինատրա 1948  «Մութ անցյալ»  Ռուդոլֆ Մատե  Ուիլյամ ՀոլդենՆինա Ֆոքս 1949  «Ավազակային մայրուղի»  Ժյուլ Դասսեն   1951  «Սիրոկկո»  Կուրտիս Բեռնհարդտ  Համֆրի Բոգարտ 1954  «Նավահանգստում»  Էլիա Կազան  Մառլոն ԲրանդոՌոդ ՍթայգերԿառլ Մոլդեն 1955  «Աստծո ձախ ձեռքը»  Էդվարդ Դմիտրիկ  Համֆրի Բոգարտ 1957  «12 զայրացած տղամարդ»  Սիդնի Լյումետ  Հենրի ՖոնդաՄարտին Բոլսամ 1958  «Կարամազով եղբայրներ»  Ռիչարդ Բրուքս  Յուլ Բրիններ 1958  «Մարդը արևմուտքից»  Էնթոնի Մենն  Գերի Կուպեր 1959  «Կանաչ ագարակներ»  Մել Ֆերրեր  Օդրի ՀեփբերնԷնթոնի Պերկինս 1959  «Մակենայի ոսկին»  Ջեյ Լի Թոմպսոն  Գրեգորի ՊեքՕմար ՇարիֆԷլի Ուոլլակ 1962  «Ինչպես է նվաճվել արևմուտքը»  Ջոն ՖորդՀենրի ՀաթաուեյՋորջ ՄարշալՌիչարդ Թորփ  Ջեյմս ՍտյուարտԳրեգորի ՊեքՋոն ՈւեյնՀենրի ՖոնդաՔերոլ ԲեյքերԿառլ ՄոլդենԷլի ՈւոլլակՌիչարդ ՈւիդմարկՈւոլտեր ԲրեննանԼի Վան Կլիֆ 1962  «Ապոկալիպսիսի չորս հեծյալները»  Վինսենթ Մինելլի   1968  «Կուգանի Բլեֆը»  Դոն Սիգել  Քլինթ Իսթվուդ 1973  «Սատանա քշողը»  Ուիլյամ Ֆրիդկին  Մաքս ֆոն ՍյուդովԷլլեն Բերստին

 Մրցանակներ 
2 անգամ ներկայացվել է Օսկարի, որպես երկրորդ պլանի դերասան, 3 անգամ ներկայացվել է Էմմիի, 2 անգամ Ոսկե Գլոբուսի և այլն։

 Պատկերներ 

 Ծանոթագրություններ 

 Արտաքին հղումներ 

 Internet Movie Database կայքում
 Internet Broadway Database կայքում
 ԿինոՊոիսկ կայքում

Կատեգորիա:1911 ծնունդներ
Կատեգորիա:1976 մահեր
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Նյու Յորք քաղաքում ծնվածներ
Կատեգորիա:Նյու Յորքի համալսարանի շրջանավարտներ
Կատեգորիա:Սեպտեմբերի 9 ծնունդներ
Կատեգորիա:Սրտամկանի ինֆարկտից մահացածներ
Կատեգորիա:Փետրվարի 11 մահեր